# 5.1. Sumando visualizacións

## Glosario

## Feedback

Definición:

  Manifestación dunha opinión que busca axudar a mellorar o desempeño nun traballo feito anteriormente.

Exemplo:

  O feedback foi positivo.

## Proxección

Definición:

  Acción e efecto de proxectar algo.

Exemplo:

  A mestra proxectou un vídeo sobre deportes nunha das sesións de Educación Física.

## Subscritor/a

Definición:

  Persoa que se subscribe a un canal de Youtube, proporcionando os seus datos de forma intencionada.

Exemplo:

  O seu canal de Youtube ten máis de mil subscritores.

# Dalle ao play!

É o momento de ver os videtitoriais de cada grupo e, ademais de velos, analizaredes se todos eles cumpren as características que debe ter un bo videotitorial.

Recordades cales eran, verdade? Se non é así, antes de comezar coas proxeccións podedes ir ao apartado "3.1. Os videotitoriais".

Como o faredes? Visualizando os videotitoriais de cada grupo e, en equipos, iredes analizando se o vídeo cumpre coas características axeitadas.

Para esa comprobación, empregaredes unha guía de observación que xa vos debería resultar coñecida e que podedes ver a continuación:

## Lectura facilitada

É o momento de ver os videtitoriais de cada grupo.

Analizaredes se todos eles cumpren as características que debe ter un bo videotitorial.

Recordades cales eran as características dun bon videotitorial?

Se non é así, antes de comezar coas proxeccións podedes ir ao apartado "3.1. Os videotitoriais".

Visualizaredes os videotitoriais de cada grupo e, en equipos, iredes analizando se o vídeo cumpre coas características axeitadas.

Empregade a guía de observación que podedes ver a continuación:

## Audio

audio/wav

## Guía de observación

Chega o momento de dar a vosa opinión sobre os videotitoriais dos demais grupos. Farédelo cubrindo o seguinte modelo de guía de observación sobre as características que debe cumprir un bo videotitorial e da comunicación dos contidos do mesmo por parte dos youtubers deportivos.

Ao finalizar cada proxección, teredes un par de minutos para debater e cubrir a guía de observación en grupo. Cada equipo terá que cubrir unha guía por cada videotitorial.

O modelo é o que vedes á esquerda. Tamén podedes acceder destes xeitos:

Accede ao documento "Guía de observación" en formato PDF facendo (Nova xanela).

Accede ao documento "Guía de observación" en formato editable.

# Debate

Agora toca revisar as guías de observación que cubriron os outros grupos sobre o voso videotitorial.

Ides realizar un debate no voso grupo no que trataredes os seguintes puntos:

- Cal foi a valoración xeral?
- En que características do voso videotitorial podedes mellorar?
- Cal foi o punto forte do voso videotitorial?

## Audio

audio/wav

# Que aprendiches?

Páxina 26 de 32

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)