# 3.2. O bádminton

## Glosario

## Raqueta

Definición:

  Instrumento formado por un mango e unha superficie oval con cordas tensadas no seu interior e que se emprega para golpear o volante.

Exemplo:

  Agarrei forte a raqueta para golpear o volante.

## Raquetear

Definición:

  En deportes de raqueta, golpear a pelota ou bóla coa raqueta pasándolla a outra xogadora como adestramento.

Exemplo:

  A miña compañeira e máis eu estivemos raqueteando para preparar o partido do xoves.

## Volante/pluma

Definición:

  Pelota semiesférica de cortiza, forrada de nailon ou de coiro, que leva prendidas na parte plana dezaseis plumas iguais, naturais ou sintéticas.

Exemplo:

  Tomei o volante coa man para facer o saque.

# O bádminton

Nos deportes hai dous compoñentes moi importantes que habitualmente se confunden: a técnica e a táctica.

Queredes saber máis sobre estes conceptos? Fai clic en cada un deles e aprende o seu significado para levalos á práctica nas sesións de Educación Física.

## Lectura facilitada

Nos deportes confúndese a técnica e a táctica.

Fai clic no botón de técnica e táctica.

Aprende sobre estes conceptos.

## Audio

audio/wav

# Aspectos técnicos

A técnica pódese definir como a execución motriz dun xesto deportivo. Que quere dicir isto?

Son aqueles movementos ou partes de movemento que permiten realizar accións de ataque e defensa en base a unha determinada intención de xogo e cunha calidade de execución máis ou menos boa. Hai unha gran variedade de xestos dependendo do deporte que practiquedes. Agora ides coñecer os aspectos técnicos do bádminton.

## Lectura facilitada

A técnica é a execución motriz dun xesto deportivo.

Son aqueles movementos que permiten realizar accións de ataque e defensa.

Hai gran variedade de xestos dependendo do deporte que practiquedes.

Agora vamos coñecer os aspectos técnicos do baloncesto.

## Audio

audio/wav

## Saque

O saque realízase directamente sen que o volante toque o chan e golpeándoo por debaixo da cintura.

O saque realízase en diagonal cara ao lado oposto da cancha do contrario e altérnase en cada punto. O volante debe ir dirixido ao cuadrante no que se sitúe o receptor. Hai que ter en conta que sempre sacará o xogador ou xogadora que gañou o punto anterior e sacará do lado dereito se a súa puntuación é par e do lado esquerdo se é impar.

Hai dous tipos de saque:

| Saque longo: Búscase enviar o volante á esquina ou ao centro do campo.
| Saque curto: Búscase enviar o volante preto do inicio do cadro de xogo no que se atopa o/a rival. Tende a facerse cando o xogador se coloca na metade do cadro ou no fondo da pista.

## Audio

audio/wav

## Clear ou globo

| É un golpe de traxectoria alta dirixido ao fondo do campo do adversario. Realízase dende arriba.

## Audio

audio/wav

## Drop ou deixada

| Este golpe envía o volante moi preto da rede no campo contrario cando o adversario ou advesaria está lonxe dela ou non pode responder. É un golpe de engano ou finta, pois o/a rival pensará que vai recibir un mate, por tanto é de carácter ofensivo. Pódese facer tanto con golpes de arriba como de abaixo.

## Audio

audio/wav

## Remate

| Tamén chamado mate ou smash, é un golpe ofensivo que se realiza sempre dende arriba, golpeando fortemente o volante de fronte ou lateralmente. A raqueta sitúase por detrás da cabeza, co cóbado á altura do ombreiro, para logo estender o brazo e golpear o volante por enriba da cabeza e por diante do pulso. Tamén se pode rematar en salto.

## Audio

audio/wav

## Drive

| Trátase dun golpeo ofensivo de traxectoria horizontal e longa que se executa entre a cadeira e a cabeza, pasando moi preto da rede cunha traxectoria paralela ao chan. Sempre dende arriba, golpeando fortemente o volante de fronte ou lateralmente. Este golpeo pode ser do lado dominante ou do revés.

## Audio

audio/wav

## Lob

| Defínese como un golpeo de traxectoria ascendente cara ao fondo da pista que se realiza sempre dende abaixo e que busca afastar ao contrario da rede. Debe ser un golpeo forte para que o volante gañe altura. Utilízase en resposta dunha deixada ou un remate. O lob pode ser ofensivo ou defensivo.

## Audio

audio/wav

# Aspectos tácticos

Todo deporte ten a súa táctica e, nun deporte individual, pódese definir a táctica como a elección correcta do xesto axeitado para unha situación de xogo concreta.

As situacións de xogo que nos podemos atopar son dúas: en ataque ou en defensa.

Tedes que ter en conta que a técnica e a táctica van da man. Que quere dicir isto? Que un xogador para decidir o tipo de xesto técnico que quere executar ten que tomar unha decisión táctica.

## Lectura facilitada

Todo deporte ten a súa táctica.

Nun deporte colectivo a táctica é a elección correcta do xesto axeitado para unha situación de xogo concreta.

As situacións de xogo que nos podemos atopar son en ataque ou en defensa.

- A técnica e a táctica van da man. Un xogador para decidir o tipo de pase que quere executar ten que tomar unha decisión táctica.

## Audio

audio/wav

## Que fago en ataque?

En bádminton, atacar significa enviar o volante ao campo contrario con traxectorias descendentes, de forma que o contrario teña que devolver o volante golpeando por debaixo da banda branca da rede.

Como podedes atacar?

Na modalidade de individuais, o xogador ou xogadora que controla o centro do campo é o que normalmente debe levar vantaxe na xogada. Por iso é tan importante que despois de cada golpe intente volver ao centro do campo.

Poderedes empregar tres tipos de tácticas:

## Distancia

Consiste en enviar o volante despois de cada golpe ao lugar máis afastado da pista. Para iso, utilízase o lob e a deixada co obxectivo de enviar o volante ás diagonais.

## 4 esquinas

Búscase enviar o volante ás 4 esquinas do campo rival. O obxectivo de envialo a esas zonas é conseguir que o contrario realice desprazamentos longos e que non chegue a tempo para golpear correctamente.

## A finta e o contrapé

Consiste en enganar ao contrario facéndolle crer que ides executar un tipo de golpe e, no último momento, facer outro. Esta teoría esixe un bo nivel de dominio técnico e baséase en observar os pés do contrario de forma que, se vedes que realiza un movemento cara adiante ou cara atrás, por medio dun golpe retardado enviar o volante en sentido contrario ao movemento.

## Audio

audio/mpeg

## Que fago en defensa

Durante o xogo non estaredes sempre atacando, xa que o/a rival tamén atacará.

Se un xogador ou xogadora se está a defender de golpes dun rival e quere pasar ao ataque deberá:

- Ante un remate dun rival, devolver o volante en deixada ou cun drive.

- Ante unha deixada da persoa rival, devolver con outra deixada ou cun lob.

Como defender un saque?

| Un saque longo: Deféndese realizando unha devolución con lob ou en remate ao fondo da pista, á dereita ou á esquerda. Fai clic na imaxe para vela mellor.
| Un saque curto: Deféndese realizando unha devolución en deixada, á rede ou ao fondo do campo, buscando coller a contrapé ao contrario. Fai clic na imaxe para vela mellor.

## Audio

audio/wav

# Practicando coa raqueta e o volante

Poñede en práctica todos os coñecementos vistos sobre o bádminton nas sesións motrices de Educación Física.

Realizaredes diferentes xogos e tarefas co voso mestre ou mestra.

Pensade que para crear os vosos videotitoriais deberedes ter un certo dominio práctico dos xestos técnicos e tácticos.

A practicar!

Páxina 14 de 32

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)