# 1.2. Presentación do reto

## Glosario

## Bádminton

Definición:

  Deporte de raqueta onde se enfrontan dous xogadores/as (individuais) ou dúas parellas (dobres) situadas en metades opostas e separados por unha rede. As persoas participantes deberán golpear un volante ou pluma coa raqueta para envialo á pista dos opoñentes.

Exemplo:

  O meu deporte favorito é o bádminton.

## Pickleball

Definición:

  Deporte de pala onde se enfrontan dous xogadores (individuais) ou dúas parellas (dobres) situadas en metades opostas e separados por unha rede. As persoas participantes deberán golpear unha pelota coa pala para enviala á pista dos opoñentes.

Exemplo:

  En Educación Física xogamos ao pickleball.

## Polos Creativos

Definición:

  Programa da Consellería de Educación que busca mellorar as competencias dixitais empregando medios tecnolóxicos nos procesos de ensinanza-aprendizaxe.

Exemplo:

  Empregaron a videocámara de Polos Creativos para gravar o videotitorial.

# O voso reto

Todos sabedes que, de vez en cando, visitades webs en Internet para a visualización de vídeos. Pero, cada vez que visitades web en Internet, atopades contidos apropiados ou educativos nesas buscas?

Tendo en conta isto, o reto que se vos propón é o de crear videotitoriais educativos que axuden a aprender como se practican dous deportes individuais, o bádminton e o pickleball.

Antes de gravar eses vídeos, coñeceredes os aspectos técnicos e tácticos destes dous deportes, o que vos axudará a preparar os vosos videotitoriais.

Para iso, servirédesvos do material audiovisual de Polos Creativos.

Que vos parece? Conseguirédelo?

## Lectura facilitada

Atopades contidos apropiados ou educativos con facilidade en internet?

O reto consiste en crear videotitoriais educativos que axuden a aprender como se practican dous deportes individuais, o bádminton e o pickleball.

Antes diso, coñeceredes os aspectos técnicos e tácticos dos dous deportes.

Gravaredes co material audiovisual de Polos Creativos.

Que vos parece? Conseguirédelo?

## Audio

audio/wav

# Seredes capaces de...

Gravar videotitoriais explicando diferentes aspectos sobre o bádminton e o pickleball?

Seredes uns auténticos e auténticas youtubers deportivos!

## Lectura facilitada

Gravar videotitoriais explicando aspectos do bádminton e do pickleball?

## Audio

audio/wav

Páxina 4 de 32

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)